ส่องผลงาน "7ซีอีโอ"ทรงอิทธิพล ก่อนโชว์วิชั่น เวทีกรุงเทพธุรกิจ (6)
"โพสต์ทูเดย์" เปิดที่มาและผลงาน 7 ผู้นำด้านนโยบายเศรษฐกิจการเงิน การธนาคาร ภาคธุรกิจ ก่อนขึ้นเวที ชี้ภาพรวมปี 66 ในโอกาสก้าวสู่ปีที่36 กรุงเทพธุรกิจ "THAILAND ECONOMIC OUTLOOK 2023"
3 ต.ค. 2565

ในโอกาส กรุงเทพธุรกิจ จัดเสวนา ผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ จะเป็นอย่างไร ภายใต้ชื่อ THAILAND ECONOMIC OUTLOOK 2023 ในวันที่ 4 ตุลาคม 2565 นี้ มีบุคคลสำคัญทั้งระดับผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ มาร่วมเสวนาเพื่อชี้ชัดภาพรวมที่จะเกิดขึ้นในปีหน้า 2566 
อาทิ ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย ดร.กอบศักดิ์ ภูตระกูล กรรมการรองผู้จัดการใหญ่ ธนาคารกรุงเทพ และประธานกรรมการ สภาธุรกิจตลาดทุนไทย (FETCO)  อรรถพล ฤกษ์พิบูลย์ ประธานเจ้าหน้าที่ บริหารและกรรมการผู้จัดการใหญ่ บริษัท ปตท. จำกัด (มหาชน) อาทิตย์ นันทวิทยา กรรมการผู้จัดการใหญ่ และประธานเจ้าหน้าที่บริหาร ธนาคารไทยพาณิชย์ จำกัด (มหาชน) ชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จำกัด  จรีพร  จารุกรสกุล ประธานกรรมการ และประธานเจ้าหน้าที่บริหาร กลุ่มบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA Group และวัลยา จิราธิวัฒน์ ประธานเจ้าหน้าที่บริหาร บริษัท เซ็นทรัลพัฒนา จำกัด (มหาชน)
 
 "โพสต์ทูเดย์" ขอนำเสนอที่มาของบุคคลเหล่านี้ว่าเพราะเหตุใดเราจึงควรมารับฟัง ข้อมูลสำคัญ เพื่อนำไปใช้ประกอบการตัดสินใจในทางธุรกิจในอนาคต

 
จรีพร  จารุกรสกุล ประธานกรรมการ และประธานเจ้าหน้าที่บริหาร กลุ่มบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA Group ได้สมญาว่า เจ้าแม่วงการโลจิสติกส์ ที่ไม่เพียงให้บริการด้านคลังสินค้าซึ่งเป็นธุรกิจหลักดั้งเดิมของ WHA เท่านั้น แต่จากวิสัยทัศน์ในการเรียนรู้และปรับตัวมาตลอด 20 ปี จนสร้างรายได้กว่า 10,000 ล้านบาทในแต่ละปี และมีสินทรัพย์รวมเฉีด 1 แสนล้านบาท
 
ปัจจุบัน WHA ได้ขยายธุรกิจไปยัง 4 ธุรกิจหลัก คือ ธุรกิจโลจิสติกส์ ธุรกิจพัฒนานิคมอุตสาหกรรมทั้งในไทยและเวียดนาม ธุรกิจสาธารณูปโภคและพลังงาน รวมทั้ง ธุรกิจดิจิทัล
 
จรีพร ถือเป็นนักธุรกิจหญิงที่ประสบความสำเร็จและได้รับการยอมรับเป็นอย่างสูง จากสไตล์การทำงานที่กล้าแตกต่าง มองภาพอนาคตขาด และท้าทายตัวเองตลอดเวลา ทำให้เธอได้รับการจัดอันดับจากนิตยสาร Forbes ให้ติด 1 ใน 50 ทำเนียบมหาเศรษฐีเมืองไทย และล่าสุดเมื่อต้นปีที่ผ่านมา ยังมีชื่ออยู่ใน 50 สตรีทรงอิทธิพลในภูมิภาคเอเชียของนิตยสาร Forbes เช่นเดียวกัน
 
ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website :  http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/